
_START_ARTICLE_
Ellison (månekrater)
_START_SECTION_
Omgivelser
_START_PARAGRAPH_
Ellisonkrateret ligger sydvest for det store Poczobuttbassin. Stik vest for Ellison ligger Coulombkrateret.
_START_SECTION_
Karakteristika
_START_PARAGRAPH_
Ellisons ydre rand er stort set cirkulær, dog med en indadgående bule langs den sydlige rand og en lidt udadgående mod vest-nordvest. På den nordøstlige indre kratervæg findes en enkelt terrasse, dannet af materiale, som er skredet ned. I stedet for en central top ligger der et lille krater i bundens midte. Et mindre krater ligger vest-sydvest for dette, men ellers er bunden uden særlige træk af interesse.